**Výzva na predloženie ponuky**(ďalej len „Výzva“)

zákazka s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

1. **Identifikácia verejného obstarávateľa /obstarávateľa**

Názov: MARIANUM – Pohrebníctvo mesta Bratislavy

Sídlo: Šafárikovo námestie 3, 811 02 Bratislava

IČO: 17330190

Kontaktná osoba: Ing, Milan Hamala

E-mail: milan.hamala@marianum.sk

(vo@marianum.sk)

Telefón: +421 2 50 700 118

1. **Všeobecná špecifikácia predmetu zákazky**

Názov zákazky : **Dodávka inštalačného spotrebného materiálu, náhradných dielov (oprava výmenou) a poskytovanie servisných služieb týkajúcich sa** **plynových a tlakových technických zariadení a plynových rozvodoch NTL (nízkotlakých), STL (stredotlakých) vrátane regulačných zariadení plynu k nim patriacich.**

Odkaz na zákazku:

CPV:

**Hlavný slovník:**

44162000-3 Potrubné rozvody/siete

**Dodatočný kód CPV:**

44162100-4 - Pomocný materiál pre potrubia

34913000-0 - Rôzne náhradné diely

50531200-8 - Služby na údržbu plynových zariadení

65200000-5 - Rozvod plynu a súvisiace služby

50531100-7 - Opravy a údržba kotlov

71632000-7 - Technické skúšky
71356100-9 - Technická kontrola
71631430-3 - Skúšky tesnosti
65210000-8 - Rozvod plynu

60000000-8 - Dopravné služby (bez prepravy odpadu)

Druh: Tovar, práca, služby

Elektronická aukcia: Nie

**Opis predmetu zákazky :**

1. Dodanie spotrebného materiálu k poskytovaniu služby.
2. Služby týkajúce sa servisu opravy a údržby plynových a tlakových technických zariadení a plynových rozvodoch NTL (nízkotlakých), STL (stredotlakých) vrátane regulačných zariadení plynu k nim patriacich, a to najmä:
	* bežný servis na plynových a tlakových technických zariadeniach a plynových rozvodov k nim patriacim,
	* oprava a údržba plynových a tlakových technických zariadeniach a plynových rozvodov k nim patriacim,
	* údržba a odstraňovanie závad zistených z periodických revízií vrátane vypracovania sprievodnej dokumentácie (protokol o odstránených závadách) a vypracovanie novej revízie v súlade s vyhláškou MPSVaR SR č. 508/2009 Z. z. pravidelných odborných prehliadok a odborných skúšok vyhradených zariadení v zmysle vyhl. MPSVaR SR č. 508/209 Z. z., vyhl. č. 25/1984 a zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, prevádzka vyhradených technických zariadení v súlade s platnými STN a v súlade s pokynmi výrobcov jednotlivých zariadení,
	* na vyžiadanie vykonávanie odborných prehliadok a odborných skúšok vyhradených zariadení v zmysle vyhl. MPSVaR SR č. 508/209 Z. z., vyhl. č. 25/1984 a zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, prevádzka vyhradených technických zariadení v súlade s platnými STN a v súlade s pokynmi výrobcov jednotlivých zariadení,
	* odstraňovanie havarijných stavov na vyhradených plynových a tlakových technických zariadeniach a plynových rozvodoch NTL (nízkotlakých), STL (stredotlakých) vrátane regulačných zariadení plynu k nim patriacich.
3. Služby budú poskytované na strediskách v správe alebo vo vlastníctve objednávateľa uvedených v prílohe č. 2.1 Zoznam stredísk rámcovej zmluvy.

Zmluva: **Rámcová zmluva**

Dodanie: **24 mesiacov**

1. **Predpokladaná hodnota zákazky**

**65 000,00** € bez DPH (vrátane všetkých súvisiacich nákladov a dopravy do Bratislavy)

1. **Rozdelenie zákazky na časti- nie**
2. **Miesto a čas plnenia predmetu zákazky:**

**Miesto:** Podľa Prílohy č. 2.1. – Zoznam stredísk rámcovej zmluvy.

1. **Obhliadka:**

Obhliadka priestorov je možná v termíne 20.06.2022 a 22.06.2022 v pracovnej dobe ( 08.00-14.00

 hod.)

Kontaktná osoba: Ing. Zuzana Noskovičová

Tel. č., mail: +421 903 732 032, zuzana.noskovicova@marianum.sk

1. **Typ zmluvného vzťahu:** Rámcová zmluva
2. **Hlavné podmienky financovania :**

Predmet zákazky bude financovaný z vlastných zdrojov, platba na základe faktúry. Faktúra bude mať 30-dňovú lehotu splatnosti odo dňa jej doručenia. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena časti predmetu zákazky musí zahŕňať všetky náklady uchádzača spojené s poskytnutím požadovaného plnenia predmetu zákazky.

1. **Podmienky účasti uchádzačov:**

Vyžaduje sa splnenie podmienok účasti osobného postavenia:

a) podľa § 32 ods. 1 písm. e) ZVO, t. j. uchádzač musí byť oprávnený dodávať predmetné tovary, uskutočňovať stavebné práce alebo poskytovať službu,

b) podľa § 32 ods. 1 písm. f) ZVO, t. j. že uchádzač nemá uložený zákaz účasti vo verejnom obstarávaní.

Splnenie podmienok účasti uchádzač preukazuje čestným vyhlásením, ktoré je súčasťou prílohy č. 2 tejto výzvy.

1. **Komunikácia a vysvetľovania:**

Komunikácia medzi verejným obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE, prevádzkovaného na elektronickej adrese: <https://josephine.proebiz.com/sk/>. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Každý hospodársky subjekt/záujemca má možnosť registrovať sa do systému JOSEPHINE. Samostatný dokument Technické nároky systému JOSEPHINE si môžete stiahnuť [TU](https://store.proebiz.com/docs/josephine/sk/Technicke_poziadavky_sw_JOSEPHINE.pdf).

Predkladanie ponúk je pri zákazkách s nízkou hodnotou umožnené aj neautentifikovaným hospodárskym subjektom.

[Skrátený návod registrácie](https://store.proebiz.com/docs/josephine/sk/Manual_registracie_SK.pdf) rýchlo a jednoducho prevedie procesom registrácie v systéme na elektronizáciu verejného obstarávania JOSEPHINE, vrátane opisu základných obrazoviek systému. Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.

Ak je odosielateľom informácie záujemca, resp. uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

[Skrátený návod](https://store.proebiz.com/docs/josephine/sk/Skrateny_navod_ucastnik.pdf) rýchlo a jednoducho prevedie uchádzača procesom prihlásenia, posielania správ a predkladaním ponúk v systéme na elektronizáciu verejného obstarávania JOSEPHINE. Pre lepší prehľad uchádzač nájde tiež opis základných obrazoviek systému. V prípade potreby je možné kontaktovať linku podpory Houston PROEBIZ na t. č. +421 220 255 999 alebo e-mailom na: houston@proebiz.com.

1. **Predkladanie ponúk:**

**Lehota:** 28.06.2022 - do 10:00 hod.

**Spôsob: prostredníctvom systému JOSEPHINE na adrese:**

<https://josephine.proebiz.com/sk/tender/25695/summary>

Ponuka sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Verejný obstarávateľ odporúča uchádzačom predkladať ponuku v dostatočnom časovom predstihu. Ponuka uchádzača predložená po uplynutí lehoty na predkladanie ponúk nebude zaradená do vyhodnocovania.

1. **Obsah ponuky :**
	* 1. Cenová ponuka ( príloha č. 1), vrátane jednotkových cien( príloha č. 1.1),
		2. Splnenie podmienok účasti ( čestné vyhlásenie – v zmysle prílohy č.1)

Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov.

1. **Kritériá na vyhodnotenie ponúk:**

Kritériom na vyhodnotenie ponúk je najnižšia celková cena v EUR bez DPH.

Celková cena za predmet zákazky musí obsahovať všetky náklady súvisiace s predmetom zákazky.

V prípade rovnosti ponukových cien viacerých ponúk umiestnených na prvom mieste budú vyzvaní tí uchádzači, ktorí ponúkli najnižšiu cenu, aby v lehote nie kratšej ako jeden pracovný deň, upravili smerom nadol svoju cenu, prípadne potvrdili jej aktuálnu výšku. Úspešným sa stane uchádzač s najnižšou cenou po uplynutí danej lehoty. Uvedený postup môže verejný obstarávateľ opakovať.

1. **Ďalšie informácie:**
2. Verejný obstarávateľ vyzve uchádzača s najlepším návrhom na plnenie kritérií na predloženie dokladov nevyhnutných na overenie splnenia tých podmienok účasti, ktoré si nevie verejný obstarávateľ overiť sám z verejne prístupných zdrojov (napr. na predloženie originálu alebo osvedčenej kópie dokladu o oprávnení podnikať nie staršieho ako tri mesiace – živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra, príp. registra právnických osôb a podnikateľov). V prípade, že uchádzač s najlepším návrhom na plnenie kritérií nepreukáže splnenie podmienok účasti, verejný obstarávateľ môže vyzvať uchádzača druhého v poradí. Tento postup môže verejný obstarávateľ opakovať.
3. Verejný obstarávateľ označí za úspešného uchádzača s najlepším návrhom na plnenie kritérií, ktorý preukázal splnenie stanovených podmienok účasti.
4. Verejný obstarávateľ si vyhradzuje právo neprijať žiadnu ponuku, O takomto postupe budú uchádzači informovaný.
5. Uchádzačom v prípade neúspešnej ponuky nevzniká žiadny nárok na úhradu nákladov, ktoré im vznikli pri príprave a predkladaní ponúk.

**Prílohy:**

Príloha č. 1 – Cenová ponuka, návrh na plnenie kritérií, vrátane čestného prehlásenia

Príloha č. 1.1 – Jednotkové ceny

Príloha č. 2 – Technická špecifikácia

Príloha č. 2.1 – Strediská s plynom

Príloha č. 3 – Návrh rámcovej zmluvy